Københavns Adresseavis, 1779-08-17
Extra gode Gaasestær til Sengeklæder forlanges et NB. lidet Partie strax tilkjøbs i Compagniestræde No. 47 hos Hammond. Bøger. Almeennyttige Samlinger til Hiertets Forbedring. og Kundskabernes Udbredelse. Under denne Titel agter jeg, om Gud vil, med det nye Aars Jndtrædelse 1780, at udgive et periodisk Skrivt i Form af et Maanedsskrivt, hvoraf 6 Stykke skal udgiøre et Bind, og hvert Binds Hovedtitel prydes med et veltruffet Portrait af en eller anden nulevende Dansk eller Norsk lærdMand. Disses Kobberstikning skal ikke betroes til andre end Mesterhænder, og vil da for Efterverdenen blive en angenem Samling af vores Tidsalders berømte Lærde. Af dette Skrivt skal ongefær hver Maaned udkomme et Stykke, bestaaende af 6 Ark i stor Octavo, og trykkes imit nyeanlagde Bogtrykkerie, med samme Stiil og i samme Format, som den derom udgivne, Subscriptionsplan, hvilken paa Adressecontoiret forevises, og overlades til de respective Subscriberende for1 Mk. Stykket, altsaa 1 Rdlr. for hvert Bind, som betales ved første Stykkes Annammelse. Om denne Samlings Fortreffelighed vil jeg ellers intet rose eller love i Forveien, eftersom man i Almindelighed er vant til, ved slige periodiske Skrivters Anmeldelser, at see saa meget lovet, og saa lidet opfyldt. Dette vil jeg kuns sige om Skrivtets Jndretning: 1) Skal alle heldige originale Afhandlinger og Udkast for alting finde Sted deri, hvortil jeg herved ærbødigst opbyder, alle i de skiønne Videnskaber bekiendte Lærde i Danmark og Norge, at interessere sig for dette Skrivt, hvis lærde Arbeyder jeg med Taknemmelighed og den Belønning de befale, stedse skal erkiende. 2) Skal saa hastigt som mueligt leveres i Udtoge det Bedste af alle Tydske, Franske og Engelske Journale, samt Udtoge af andre fremmede Skrivter, som kan være det værd, og hvoraf Udtoge kan lade sig giøre, uden at Læserne tabe ved at undvære det Heles Læsning, Slige Verke skal ellers, naar de kan være til meenige Mands Nytte og Fornøyelse, og det kan være giørligt, at afbryde dem, uden at gjennemskiere hele Perioder, efterhaanden gandske indføres i dette Skrift, saasom de forhen til Oversættelse af mig anmeldte Biørnstahls Breve, og Menneskets samt de firefodige Dyrs geographiske Beskrivelse ved Zimmermann, og andre flere. Dette lover jeg og, at aldrig noget Skrivt skal vælges til Udtog, som ikke i Almindelighed finder Kienderes bifald, og aldrig noget indføres, som med mit Vidende findes i andre Danske periodiske Blade; thi jeg veed, hvor ubehageligt det er, naar man i en og den samme Uge til paa 2 Steder læser et og det samme, som den ene har taget af den anden. Naar Rummet tillader det, skal ogsaa Recensioner over nye udkomne Danske Skrivter, finde Sted, hvilke, om de og gierne kunne undværes, dog skal have den Nytte, at de kan holde Ligevægten, imellem alt for billige, eller alt for ubillige Recensioner, i det mindste tør jeg forsikre, at de Mænd. som i dette Skrift paatage sig den kritiske Artikel, for vel ere overbeviiste, at en Recensent aldrig bør paastaae, at Publicum skulle troe ham paa hans Autoritets Mine, og at en Recensentes Pligt er, at føre sine Læsere paa Spøret af det Roes= eller Dadleværdige, og da lade enhvers egen Portion Menneskeforstand selv dømme, om den recenserte Bog synes eyeværdig eller ey Jeg er ikke i Stand til, at nævne mit Selskab, ey heller vil jeg giøre en Hemmelighed deraf, som ellers meget vigtig ved slige Skrivters Anmældelse fortælles. Jeg er selv ligefrem Udgiveren, og naar jeg skal nævne dets Forfatter, saa er det alle de værdige Lærde i begge Kongerigerne, som, ved at bidrage til disse Samlinger, ville lære og fornøye deres Medborgere, og som jeg ved private Skrivelser har, og endnu skal tage mig den Friehed, at anmode om at tage Deel herudi, Mænd, hvis gode Charakter og udbredte Kundskaber ere mig Borgen for, at de ere heldige Kunstdommere, skal alletider mynstre mit Valg, inden noget leveres til Trykken, og en Enestes grundige Jndvendinger skal være mig nok til, at forkaste det Valgte. Men herved maae jeg bede mine Landsmænd, hvoraf en Deel maaskee endnu ikke kiende det vanskelige Arbeyde, at udgive et Maanedsskrift eller Ugeblad, at de, naar ikke ethvert Stykke i Samlingerne smager dem, altid vil betænke, at enhvers Smag er ligesaa forskiellig, som det Afvexlende i Samlingerne, og at enhver med billighed paastaaer for sin udgivne Mark, dog i det mindste at kunne finde noget, der gotter ham - og dog at sige noget om, hvad Subscribenterne egentlig have at vente? – det siger Titelen; men hvad de ikke maae vente? – alt hvad der ikke tiener til Hiertets Forbedring, et ædelt Hiertes Fornøyelse, og nyttige Videnskabers og Konsters mere end almindelige Udbredelse. eller for uventendes kunde befordre Søvnen. NB. Hvem som nu i Kiøbenhavn behager at holde disse efterhaanden udkommende Samlinger, ombedes ærbødigst, at de ville tegne deres ærede Navne og Charaktere paa Adressecontoiret, fra hvilket Exemplarerne skal blive dem tilsendte. Christian Jversen, Boghandler i Odense.